На основу члана 23. став 1. и 2. и члана 53. став 1. и 2. Закона о стварним правима ("Службени гласник Републике Српске", број: 124/08, 3/09, 58/09, 95/11 и 60/15), члана 30. став 1. алинеја 11. Закона о локалној самоуправи ("Службени гласник Републике Српске", број: 101/04, 42/05, 118/05 и 98/13) и члана 38. став (2) тачка ј) Статута Града Бијељина ("Службени гласник Града Бијељина", број: 8/13 и 27/13), Скупштина Града Бијељина на наставку 42. сједнице одржаној дана 13. маја 2016. године, донијела је

**О Д Л У К У**

**О СТИЦАЊУ СВОЈИНЕ НА НЕПОКРЕТНОСТИМА У К.О. БИЈЕЉИНА 1**

Члан 1.

Овом Одлуком стиче се својина на непокретностима означеним као:

- к.п. број 5628/2, зв. ''Пучилско поље'', по култури њива 5. класе, површине 117 м2, уписана у листу непокретности број 9767 к.о. Бијељина 1, у којем је као корисник уписан АД ''Комуналац'' Бијељина са дијелом 1/1, а што одговара парцели означеној као к.п. број 5628/2, зв. ''Пучилско поље'', по култури њива 5. класе, површине 117 м2, уписаној у з.к. улошку број 20045 к.о. Бијељина 1, у којем је АД ''Комуналац'' Бијељина уписан са правом својине са дијелом 1/1.

Некретнине из става 1. ове Одлуке купују се ради проширења гробља у Пучилама.

Члан 2.

Стицање непокретности из члана 1. ове Одлуке реализоваће се Уговором о купопродаји уз накнаду од 30,00 КМ/м2, односно за укупну купопродајну цијену од 3.510,00 КМ, за укупну површину од 117 м2, утврђену Налазом ЈП ''Дирекција за изградњу и развој града'' Бијељина број И-148/16 од 18.04.2016. године.

Члан 3.

На некретнинама из члана 1. ове Одлуке у јавним евиденцијама непокретности извршиће се упис права својине и права коришћења у корист Града Бијељина са дијелом 1/1.

Члан 4.

Овлашћује се Градоначелник Града Бијељина да на основу ове Одлуке закључи Уговор о купопродаји непокретности - земљишта описаног у члану 1. ове Одлуке, по прибављеном мишљењу Правобранилаштва Републике Српске –Сједиште замјеника у Бијељини.

Трошкови нотарске обраде уговора падају на терет Града Бијељина.

Члан 5.

Ова Одлука ступа на снагу осмог дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

Број: 01-022-48/16

Бијељина, П Р Е Д С Ј Е Д Н И К

Датум, 13. мај 2016. године СКУПШТИНЕ ГРАДА БИЈЕЉИНА

Драган Ђурђевић, с.р.