На основу члана 30. став 1. алинеја 5. Закона о локалној самoуправи („Службени гласник Републике Српске“, број: 101/04, 42/05, 118/05 и 98/13), члана 38. став 2. и члана 40. став 1. а у вези са чланом 31. Закона о уређењу простора и грађењу („Службени гласник Републике Српске“, број: 40/13 и 106/15), и члана 38. став (2) тачка д) Статута Града Бијељина („Службени гласник Града Бијељина“, број: 8/13 и 27/13), Скупштина Града Бијељина на наставку 42. сједнице одржаној дана 13. маја 2016. године, донијела је

**О Д Л У К У**

**О ПРИСТУПАЊУ ИЗРАДИ ПРОСТОРНОГ ПЛАНА ГРАДА БИЈЕЉИНЕ**

Члан 1.

Овом Одлуком приступа се изради Просторног плана Града Бијељине.

Члан 2.

Просторни план Града Бијељине граничи са територијом Брчко Дистрикта БиХ, општинама Лопаре и Угљевик и територијом Града Зворника, као и са Републиком Србијом и Републиком Хрватском, а обухвата у цјелости све катастарске општине на подручју Града Бијељине и то:

- к.о.Амајлије;

- к.о.Балатун;

- к.о.Бањица;

- к.о.Батковић;

- к.о.Батар Јоховац;

- к.о.Бијељина 1;

- к.о.Бијељина 2;

- к.о.Бијељина Село;

- к.о.Бијелошевац;

- к.о.Бријесница Хасе;

- к.о.Бродац Доњи;

- к.о.Бродац Горњи;

- к.о.Буковица Доња;

- к.о.Буковица Горња;

- к.о.Велика Обарска;

- к.о.Велино Село;

- к.о.Вршани 1;

- к.о.Вршани 2;

- к.о.Главичице;

- к.о.Глоговац;

- к.о.Даздарево;

- к.о.Драгаљевац Доњи;

- к.о.Драгаљевац Горњи;

- к.о.Драгаљевац Средњи;

- к.о.Дворови;

- к.о.Загони;

2.

- к.о.Јања 1;

- к.о.Јања 2;

- к.о.Јања 3;

- к.о.Кацевац;

- к.о.Којчиновац;

- к.о.Љељенча;

- к.о.Љесковац;

- к.о.Магнојевић Доњи;

- к.о.Магнојевић Горњи;

- к.о.Међаши;

- к.о.Модран;

- к.о.Обријеж;

- к.о.Остојићево;

- к.о.Патковача;

- к.о.Пиперци;

- к.о.Попови;

- к.о.Пучиле Пухаре;

- к.о.Рухотина;

- к.о.Суво Поље;

- к.о.Тријешница;

- к.о.Трњаци;

- к.о.Црњелово Доње;

- к.о.Црњелово Горње;

- к.о.Чађавица Доња;

- к.о.Чађавица Горња;

- к.о.Чађавица Средња;

- к.о.Ченгић.

Површина обухвата просторног плана Града Бијељине износи око 734 км2 (седамсто тридесет четири квадратна километра).

Члан 3.

Период за који се утврђују плански параметри је до 2035. године.

Члан 4.

Смјернице за израду просторног плана Града Бијељине: План је неопходно израдити у свему према одредбама Закона о уређењу порстора и грађењу („Службени гласник Републике Српске“, број: 40/13), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снадбијавање енергијом, снадбијавање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).

Носилац израде дужан је обезбиједити усаглашеност Просторног плана са одговарајућим планом вишег реда.

3.

Члан 5.

Рок за израду Просторног плана Града Бијељина је 180 дана од дана потписивања уговора са носиоцем израде овог просторно-планског документа.

Члан 6.

Просторни план Града Бијељина мора сдржати све елементе прописане чланом 31. Закона о уређењу простора и грађењу („Службени гласник Републике Српске“, број: 40/13 и 106/15), другим законима, као и Правилником о начину израде, садржају и формирању докумената просторног уређења („Службени гласник Републике Српске“, број: 69/13).

Члан 7.

Скупштина Града Бијељине, на приједлог носиоца припреме, утврђује нацрт Просторног плана Града Бијељина, као и мјесто, вријеме и начин излагања нацрта на јaвни увид.

Нацрт Просторног плана Града Бијељина, биће стављен на јавни увид у трајању од 30 дана.

О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и 15 дана од почетка излагања нацрта плана на јавни увид. Оглас мора садржати све елементе прописане чланом 47, став 4 Закона о уређењу простора и грађењу.

Нацрт Просторног плана, излаже се на јавни увид у складу са одредбама члана 47 Закона о уређењу простора и грађењу.

Носилац израде обавезан је да размотри све примједбе, приједлоге и мишљења, који су достављени током јавног увида, и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.

Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42, став (3) Закона о уређењу простора и грађењу и чланови савјета плана.

Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица

Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.

Уколико се приједлог планског документа, на основу прихваћених примедби и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.

Поновни јавни увид спровешће се у складу са чланом 49 Закона о уређењу простора и грађењу.

4.

Након одржане јавне расправе из члана 48. став 4. Закона о уређењу простора и грађењу, носилац припреме утврђује приједлог Просторног плана Града Бијељина, који се доставља Скупштини Града Бијељина на усвајање.

Члан 8.

Финансијска средства потребна за израду Просторног плана Града Бијељине, обезбјеђују се из буџета Града Бијељина.

Члан 9.

Носилац израде Просторног плана Града Бијељине, биће правно лице које има одговарајућу лиценцу за израду ове врсте докумената просторног уређења. Избор носиоца израде врши се у складу са прописима о јавним набавкама.

Члан 10.

Носилац припреме Просторног плана Града Бијељине, биће Одјељење за просторно уређење Градске управе Града Бијељина.

Члан 11.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-39/16

Бијељина, П Р Е Д С Ј Е Д Н И К

Датум, 13. мај 2016. године СКУПШТИНЕ ГРАДА БИЈЕЉИНА

Драган Ђурђевић, с.р.