На основу члана 23. став 1. и 2. и члана 53. став 1. и 2. Закона о стварним правима ("Службени гласник Републике Српске", број: 124/08, 3/09, 58/09 и 95/11), члана 30. став 1. алинеја 11. Закона о локалној самоуправи ("Службени гласник Републике Српске", број: 101/04, 42/05, 118/05 и 98/13) и члана 38. став (2) тачка ј) Статута Града Бијељина ("Службени гласник Града Бијељина", број: 8/13 и 27/13), Скупштина Града Бијељина на наставку 42. сједнице одржаној дана 13. маја 2016. године, донијела је

**О Д Л У К У**

**О СТИЦАЊУ СВОЈИНЕ НА НЕПОКРЕТНОСТИМА У К.О. ЈАЊА 1**

Члан 1.

Овом Одлуком стиче се својина на непокретностима означеним као:

- к.п. број 1760/1, зв. ''Kућиште'', по култури стамбена зграда површине 70 м2, помоћна зграда површине 23 м2, помоћна зграда површине 10 м2, помоћна зграда површине 19 м2 и двориште површине 369 м2, уписана у листу непокретности број 2691 к.о. Јања 1, у којем је као корисник уписан Блешић (Илије) Недељко са дијелом 1/1, а што одговара парцели означеној као к.п. број 1760/1, зв. ''Kућиште'', по култури стамбена зграда површине 70 м2, помоћна зграда површине 23 м2, помоћна зграда површине 10 м2, помоћна зграда површине 19 м2 и двориште површине 369 м2, уписаној у з.к. улошку број 1997 к.о. Јања 1, у којем је Блешић (Илије) Недељко уписан са правом својине са дијелом 1/1.

Члан 2.

Стицање непокретности из члана 1. ове Одлуке реализоваће се Уговором о купопродаји за укупну купопродајну цијену од 100.000,00 КМ, утврђену Налазом ЈП ''Дирекција за изградњу и развој града'' Бијељина број: И-170/16 од 03.05.2016. године.

Члан 3.

На некретнинама из члана 1. ове Одлуке у јавним евиденцијама непокретности извршиће се упис права својине и права коришћења у корист Града Бијељина са дијелом 1/1.

Члан 4.

Овлашћује се Градоначелник Града Бијељина да на основу ове Одлуке закључи Уговор о купопродаји непокретности - земљишта описаног у члану 1. ове Одлуке, по прибављеном мишљењу Правобранилаштва Републике Српске –Сједиште замјеника у Бијељини.

Трошкови нотарске обраде уговора падају на терет Града Бијељина.

Члан 5.

Ова Одлука ступа на снагу осмог дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

Број: 01-022-49/16

Бијељина, П Р Е Д С Ј Е Д Н И К

Датум, 13. мај 2016. године СКУПШТИНЕ ГРАДА БИЈЕЉИНА

Драган Ђурђевић, с.р.